TPCS ตั้ง “ทีพีซีเอกซ์” ลุยธุรกิจสินทรัพย์ดิจิทัล-การตลาด
TPCS ตั้ง “บริษัท ทีพีซีเอกซ์ จำกัด” ลุยธุรกิจสินทรัพย์ดิจิทัลทุกประเภท และด้านการตลาด การโฆษณา เอเจนซี่โฆษณาทุกประเภท ทุนจดทะเบียน 50 ลบ.

21 ธ.ค. 2564

บริษัท ทีพีซีเอส จำกัด (มหาชน) หรือ TPCS เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 6/2564 เมื่อวันที่ 21 ธันวาคม 2564 ได้มีมติอนุมัติการจัดตั้งบริษัทย่อยแห่งใหม่ ชื่อว่า บริษัท ทีพีซีเอกซ์ จำกัด (TPCX) โดยประกอบธุรกิจด้านสินทรัพย์ดิจิทัลทุกประเภท และด้านการตลาด การโฆษณา เอเจนซี่โฆษณาทุกประเภท ด้วยทุนจดทะเบียน 50 ล้านบาท แบ่งออกเป็นหุ้นสามัญ จำนวน 5 แสนหุ้น มูลค่าหุ้นละ 100 บาท
